《小窗一首寄帅初》
宋代·舒岳祥

爱酒不嗜饮，行藏一小窗。
斜阳屐樵磴，细雨笠渔矼。
红树桥边独，青禽石上双。
永怀草庐葛，来访鹿门庞。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。